I de tilfælde, hvor betændelsen er omfattende, anbefaler vi som udgangspunkt, at man fjerner visdomstanden. Indtil det er muligt, kan det være nødvendigt at holde smerterne nede med smertestillende medicin og daglig mundskylning i klorhexidin. Vi fjerner visdomstænder på to forskellige måder. Den ene måde er en simpel tandudtrækning, og den anden er ved at operere visdomstanden ud.